**Likumprojekta "Administratīvo sodu par pārkāpumiem pārvaldes, sabiedriskās kārtības un valsts valodas jomā likums" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts "Administratīvo sodu par pārkāpumiem pārvaldes, sabiedriskās kārtības un valsts valodas jomā likums" (turpmāk – projekts) ir izstrādāts atbilstoši Ministru kabineta 2014. gada 22. aprīļa sēdes protokola Nr. 24 26. § "Informatīvais ziņojums "Nozaru administratīvo pārkāpumu kodifikācijas ieviešanas sistēma"" (turpmāk – informatīvais ziņojums) 2. punktā un Ministru kabineta 2016. gada 13. decembra sēdes protokola Nr. 68 67. § "Informatīvais ziņojums "Nozaru administratīvo pārkāpumu kodifikācijas ieviešanas sistēmas īstenošana"" (turpmāk – kodifikācijas ieviešanas ziņojums) 2. punktā dotajam uzdevumam.Projekta mērķis ir nodrošināt pārvaldes un sabiedrisko kārtību, valsts valodas lietošanu atbilstoši normatīvajos aktos valsts valodas jomā noteiktajai kārtībai, kā arī atturēt personas no pārkāpumu izdarīšanas šajās jomās.Projekts noteic administratīvos pārkāpumus pārvaldes, sabiedriskās kārtības un valsts valodas lietošanas jomā un sodus par tiem, kā arī institūciju, kuras piemēros sodus par šiem pārkāpumiem, kompetenci.Projekts stāsies spēkā vienlaikus ar Administratīvās atbildības likumu (Saeimas reģistrācijas Nr. 16/Lp12). |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1) Ministru kabineta 2014. gada 22. aprīļa sēdes protokola Nr. 24 26. § 2. punkts;2) Ministru kabineta 2016. gada 13. decembra sēdes protokola Nr. 68 67. § 2. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši informatīvā ziņojuma 2. pielikumā un kodifikācijas ieviešanas ziņojuma pielikumā minētajam Tieslietu ministrijai ir jāizstrādā likumprojekts "Pārvaldes un sabiedriskās kārtības likums", tomēr, ņemot vērā, ka šobrīd nav paredzēts izdarīt grozījumus Valsts valodas likumā un Pilsonības likumā, attiecīgais regulējums ir iestrādāts projektā, vienlaikus precizējot projekta nosaukumu atbilstoši projekta saturam.Izstrādājot informatīvā ziņojuma 1. pielikumu un projektu, ir izvērtēta attiecīgo Latvijas Administratīvo pārkāpumu kodeksā (turpmāk – kodekss) paredzēto administratīvo pārkāpumu atbilstība Ministru kabineta 2013. gada 4. februāra rīkojuma Nr. 38 "Par Administratīvo sodu sistēmas attīstības koncepciju" 3. punktā noteiktajiem kritērijiem, t.i.:1) nodarījuma bīstamība;2) sabiedriskais kaitīgums;3) nodarījuma sekas;4) nodarījuma aktualitāte;5) nodarījuma attiecināmība uz publiski tiesiskajām attiecībām.Turklāt, izstrādājot projektu, ir ievērotas informatīvajā ziņojumā un kodifikācijas ieviešanas ziņojumā ietvertās prasības (piemēram, administratīvā akta izdošanas prioritātes princips u.tml.).Projekta I nodaļā ir ietverts regulējums par vispārīgiem noteikumiem (projekta 1. un 2. pants), projekta II nodaļā – par administratīvajiem sodiem pārvaldes jomā (projekta 3., 4., 5., 6. un 7. pants), projekta III nodaļā – par administratīvajiem sodiem sabiedriskās kārtības jomā (projekta 8. un 9. pants), projekta IV nodaļā – par administratīvajiem sodiem valsts valodas lietošanas jomā (projekta 10., 11., 12., 13., 14., 15., 16., 17., 18., 19., 20., 21., 22., 23., 24., 25., 26. un 27. pants), bet projekta V nodaļā – par kompetenci sodu piemērošanā (projekta 28., 29. un 30. pants).**1. Projekta II nodaļa "Administratīvie sodi pārvaldes jomā".**Projekta II nodaļā ir ietverti pieci panti pārvaldes jomā, proti, projekta 3., 4., 5., 6. un 7. pants.Informatīvā ziņojuma 1. pielikums paredz projektā ietvert kodeksa 110.4 pantu (informācijas nesniegšana, nepatiesas informācijas sniegšana Valsts dzelzceļa administrācijai un tās likumīgo lēmumu nepildīšana), 113. pantu (civilās aviācijas valsts institūciju darbības traucēšana departamenta un Civilās aviācijas administrācijas amatpersonu norādījumu nepildīšana), 116.3 pantu (Latvijas Jūras administrācijas darbības traucēšana), 116.4 pantu (Nacionālo bruņoto spēku Jūras spēku flotiles Krasta apsardzes dienesta darbības traucēšana), 167. pantu (sīkais huligānisms), 167.1 pantu (akustiskā trokšņa normatīvu un vides trokšņa robežlielumu pārkāpšana), 167.2 pantu (maznozīmīga miesas bojājuma tīša nodarīšana), 174.4 pantu (prostitūcijas ierobežošanas noteikumu pārkāpšana), 174.5 pantu (publiski aicinājumi izdarīt likumpārkāpumus), 175. pantu (ļaunprātīga nepakļaušanās policijas iestādes darbinieka, robežsarga vai zemessarga likumīgam rīkojumam vai prasībai), 175.1 pantu (necieņa pret izmeklēšanas un prokuratūras iestādēm), 175.2 pantu (kontroles, uzraudzības vai izmeklēšanas funkcijas realizējošo valsts vai pašvaldības institūciju amatpersonu likumīgo prasību neizpildīšana), 175.4 pantu (Saeimas komisijas slēgtā sēdē iegūtu ziņu neatļauta izpaušana), 175.9 pantu (informācijas nesniegšana, nepatiesas informācijas sniegšana reklāmas un patērētāju tiesību aizsardzības uzraudzības iestādēm un to likumīgo prasību un lēmumu nepildīšana), 175.10 pantu (informācijas nesniegšana un nepatiesas informācijas sniegšana tiesībsargam), 179.3 pantu (Valsts ugunsdzēsības un glābšanas dienesta amatpersonu likumīgo prasību nepildīšana), 202. pantu (apzināti nepamatota speciālo dienestu izsaukšana) un 202.1 pantu (notikuma vietā uzstādīto norobežojumu patvaļīga šķērsošana, pārvietošana, bojāšana un iznīcināšana).Ievērojot, ka kodeksā ir redakcionāli atšķirīgi formulēti pārkāpumi par informācijas nesniegšanu, savlaicīgu informācijas nesniegšanu u.tml. attiecīgajai iestādei, projekta 3. pantā ir paredzēts apvienot visus pārkāpumus par informācijas nesniegšanu, informācijas nepienācīgu sniegšanu vai nepatiesas informācijas sniegšanu iestādei (proti, kodeksa 110.4, 116.4, 175.9, 175.10 un 179.3 pants).Ar informācijas nesniegšanu iestādei saprot gadījumus, kad informācija nav iesniegta vai nepilnīgi iesniegta. Ar informācijas nepienācīgu sniegšanu iestādei saprot informācijas nesniegšanu normatīvajos aktos noteiktajā kārtībā (piemēram., neiesniedz elektroniski, nav ievērots informācijas iesniegšanas termiņš). Ja iesniegtajā informācijā ir pārrakstīšanās kļūdas, šāda informācija nav uzskatāma par nepatiesi sniegtu informāciju.Papildus projekta 3. pantā ir paredzēti vēl citi pārkāpumi, kas saistīti ar informācijas nesniegšanu, savlaicīgu informācijas nesniegšanu u.tml., bet nav minēti informatīvā ziņojuma 2. pielikumā, jo Tieslietu ministrijas izveidotās pastāvīgās kodeksa darba grupas locekļi nolēma, ka visi pārkāpumi informācijas sniegšanas jomā ir jāparedz projektā. Tā, piemēram, projekta 3. panta pirmajā daļā ir ietverts pārkāpums, kas šobrīd ir minēts kodeksa 109. panta sestajā daļā un 146.5 pantā. Par projekta 3. panta pirmajā daļā paredzētajiem pārkāpumiem sodi ir noteikti, ņemot vērā šobrīd spēkā esošajās kodeksa attiecīgajās normās noteiktos minimālos un maksimālos sodus.Projekta 3. panta otrajā un trešajā daļā ir noteikti izņēmumi, jo par informācijas nesniegšanu, informācijas nepienācīgu sniegšanu vai nepatiesas informācijas sniegšanu Valsts ieņēmumu dienestam un valsts aģentūrai "Civilās aviācijas aģentūra" ir nepieciešams paredzēt ne tikai naudas sodu, bet arī papildsodus attiecīgajā jomā. Proti, projekta 3. panta otrajā daļā ir ietverts regulējums, kas šobrīd ir ietverts kodeksa 159.9 panta pirmajā un otrajā daļā, nosakot, ka par informācijas nesniegšanu, informācijas nepienācīgu sniegšanu vai nepatiesas informācijas sniegšanu Valsts ieņēmumu dienestam piemēro naudas sodu fiziskajām personām vai valdes loceklim līdz simt četrdesmit naudas soda vienībām, atņemot valdes loceklim tiesības ieņemt noteiktus amatus komercsabiedrībās vai bez tā.Savukārt projekta 3. panta trešajā daļā ir ietverts regulējums, kas šobrīd ir ietverts kodeksa 114.4 panta pirmajā daļā, nosakot, ka par informācijas nesniegšanu, informācijas nepienācīgu sniegšanu vai nepatiesas informācijas sniegšanu valsts aģentūrai "Civilās aviācijas aģentūra" piemēro naudas sodu fiziskajām personām no sešdesmit līdz simt sešdesmit naudas soda vienībām, atņemot tiesības veikt civilās aviācijas personāla pienākumus vai bez tā.Abos iepriekš minētajos gadījumos sodi ir noteikti tādi paši, kādi tie ir šobrīd kodeksa 159.9 panta pirmajā un otrajā daļā un 114.4 panta pirmajā daļā.Par projekta 3. panta pirmajā daļā minētajiem pārkāpumiem administratīvo pārkāpumu procesu veiks projekta 28. panta pirmajā daļā minētās iestādes katra savas kompetences ietvaros.Savukārt par projekta 3. panta otrajā daļā minēto pārkāpumu administratīvo pārkāpumu procesu veiks Valsts ieņēmumu dienests (projekta 28. panta otrā daļa), bet par projekta 3. panta trešajā daļā minēto pārkāpumu administratīvo pārkāpumu procesu veiks valsts aģentūra "Civilās aviācijas aģentūra" (projekta 28. panta trešā daļa).Līdzīgi kā par pārkāpumiem, kas ietverti projekta 3. pantā, arī projekta 4. pantā ir ietverti visi pārkāpumi par attiecīgo amatpersonu likumīgo prasību nepildīšanu vai amatpersonu darbības traucēšanu (proti, kodeksa 110.4, 113., 116.4, 175., 175.1, 175.2, 175.9, 179.3 un 202.1 pants).Papildus projekta 4. pantā ir paredzēti vēl citi pārkāpumi, kas saistīti ar attiecīgo amatpersonu likumīgo prasību nepildīšanu vai amatpersonu darbības traucēšanu, bet nav minēti informatīvā ziņojuma 2. pielikumā, jo Tieslietu ministrijas izveidotās pastāvīgās kodeksa darba grupas locekļi nolēma, ka visi pārkāpumi amatpersonu likumīgo prasību nepildīšanas vai amatpersonu darbības traucēšanas jomā ir jāparedz projektā. Tā, piemēram, projekta 4. pantā ir ietverts pārkāpums, ka šobrīd ir minēts kodeksa 110.5 un 159.9 panta trešajā daļā.Savukārt, piemēram, likumprojektā "Grozījumi Būvniecības likumā", kas izsludināts 2017. gada 21. septembra Valsts sekretāru sanāksmē (prot. Nr. 37 1. §, VSS-1011), ir paredzēta atbildība par darbībām, kas kavē būvinspektora tiesību apmeklēt fiziskai vai juridiskai personai piederošu vai lietošanā esošu būvi vai tās daļu, lai kontrolētu ekspluatācijas atbilstību normatīvajiem aktiem, īstenošanu. Arī šajā gadījumā pašvaldības būvvalde varēs piemērot projekta 4. pantā paredzēto regulējumu.Par projekta 4. pantā paredzētajiem pārkāpumiem sodi ir noteikti, ņemot vērā šobrīd spēkā esošajās kodeksa attiecīgajās normās noteiktos minimālos un maksimālos sodus.Turklāt tāpat kā par projekta 3. pantā minētajiem pārkāpumiem, tā arī projekta 4. pantā minētajiem pārkāpumiem administratīvo pārkāpumu procesu veiks projekta 28. panta ceturtajā daļā minētās iestādes katra savas kompetences ietvaros.Projekta 5. pantā ir ietverts kodeksa 202. pants (apzināti nepamatota speciālo dienestu izsaukšana). Šis pārkāpums ir precizēts, norādot konkrētus speciālos dienestus, jo nav viennozīmīgi skaidrs, kas tiek saprasts ar šobrīd spēkā esošajā kodeksa 202. pantā minētajiem citiem speciālajiem dienestiem. Sodi par projekta 5. pantā paredzētajiem pārkāpumiem ir saglabāti tādi paši kā šobrīd spēkā esošajā kodeksa 202. pantā.Administratīvā pārkāpuma procesu par projekta 5. pantā minētajiem pārkāpumiem uzsāks un neatliekamās procesuālās darbības veiks Valsts policija vai pašvaldības policija. Administratīvā pārkāpuma lietas sagatavošanu izskatīšanai un administratīvā pārkāpuma lietas izskatīšanu un lēmuma pieņemšanu par šiem pārkāpumiem veiks pašvaldības administratīvā komisija (projekta 28. panta piektā daļa).Informatīvā ziņojuma 1. pielikumā paredzēts kodeksa 178. pantu (vielu, izstrādājumu un priekšmetu nelikumīga nodošana personām, kuras ievietotas iepriekšējā apcietinājuma vietās, brīvības atņemšanas vietās vai citās no sabiedrības izolējošās vietās, vai vielu, izstrādājumu un priekšmetu nelikumīga saņemšana no tām) ietvert Latvijas Sodu izpildes kodeksā un Apcietinājumā turēšanas kārtības likumā, tomēr tika konstatēts, ka šo pantu varētu ietvert projektā. Līdz ar to projekta 6. pantā ir ietverts kodeksa 178. pants, precizējot tajā ietverto pārkāpumu, jo tajā minētie termini neatbilst šobrīd lietotajai terminoloģijai. Savukārt sodi par šajā pantā paredzētajiem pārkāpumiem ir saglabāti tādi paši kā šobrīd spēkā esošajā kodeksa 178. pantā.Projekta 7. pantā ir ietverts kodeksa 175.4 pants (Saeimas komisijas slēgtā sēdē iegūtu ziņu neatļauta izpaušana), nemainot tā redakciju, t.sk., sodu par šiem pārkāpumiem.Administratīvo pārkāpumu procesu par šā likuma 6. un 7. pantā minēto pārkāpumu veiks Valsts policija (projekta 28. panta sestā daļa).**2. Projekta III nodaļa "Administratīvie sodi sabiedriskās kārtības jomā".**Projekta III nodaļā ir ietverti divi panti sabiedriskās kārtības jomā, proti, projekta 8. un 9. pants.Projekta 8. panta pirmajā daļā ir ietverts kodeksa 167. pants (sīkais huligānisms), precizējot sīkā huligānisma definīciju, proti, norādot, ka sīkais huligānisms var izpausties arī kā paša pārkāpēja vai citu personu drošības apdraudējums, jo persona, veicot darbības, kas uzskatāmas par sīko huligānismu, var apdraudēt ne tikai savu, bet arī citu personu drošību. Piemēram, personai, atrodoties vietās, kur tas nav atļauts (piemēram, augstās būvēs), persona var apdraudēt gan savu drošību (piemēram, nokrītot no liela augstuma), gan arī apdraudēt citu personu drošību (piemēram, uzkrītot no liela augstuma uz citas personas). Savukārt sods par šo pārkāpumu ir saglabāts tāds pats kā kodeksa 167. pantā.Projekta 8. panta pirmajā daļā ietvertais regulējums ir piemērojams arī par kodeksa 174.5 pantā (publiski aicinājumi izdarīt likumpārkāpumus) paredzētajiem pārkāpumiem, tādēļ šis pants netiek atsevišķi ietverts projektā.Papildus projekta 8. pants ir papildināts ar sīko huligānismu gaisa kuģī. Minētā norma sākotnēji tika paredzēta Satiksmes ministrijas izstrādātajā likumprojektā "Grozījumi likumā "Par aviāciju"", bet Tieslietu ministrijas izveidotās pastāvīgās darba grupas sēdē tika nolemts šo regulējumu ietvert projektā, kur minēts sīkais huligānisms. Satiksmes ministrija iepriekš minētās normas nepieciešamību skaidro ar to, ka pēdējo gadu laikā pieaudzis saņemto izsaukumu un incidentu skaits gaisa kuģos, bet normatīvajos aktos nav paredzētas normas, kas paredz atbildību par pārkāpumiem gaisa transportā, turklāt ņemot vērā minētā transportlīdzekļa specifiku (slēgta telpa, augstums u.c.), šāds administratīvais pārkāpums var apdraudēt civilās aviācijas gaisa kuģa lidojuma drošumu. Līdz ar to arī sods par šo pārkāpumu ir paredzēts lielāks nekā par šobrīd spēkā esošā kodeksa 167. pantā paredzēto pārkāpumu.Projekta 9. pantā ir ietverts kodeksa 167.2 pants (maznozīmīga miesas bojājuma tīša nodarīšana), precizējot tajā minēto pārkāpumu, jo likumprojekts "Administratīvās atbildības likums" (Saeimas reģistrācijas Nr. 16/Lp12) neparedz vainas formas. Savukārt sankcija par šo pārkāpumu ir saglabāta tāda pati kā kodeksa 167.2 pantā.Administratīvo pārkāpumu procesu par šā likuma 8. un 9. pantā minēto pārkāpumu veiks Valsts policija vai pašvaldības policija (projekta 29. pants).Kodeksa 116.3 pants (Latvijas Jūras administrācijas darbības traucēšana) netiek ietverts projektā, jo Tieslietu ministrijas izveidotās pastāvīgās darba grupas sēdē tika nolemts, ka šajā pantā paredzēto atbildību, kas saistīta ar Latvijas Jūras administrāciju saskaņojamu darbību veikšanu bez saskaņojuma, paredzēt Jūrlietu pārvaldes un jūras drošības likumā, bet gadījumos, kad netiek pildīts kāds administratīvais akts, jautājumu risināt Administratīvā procesa likuma ietvaros.Kodeksa 174.4 pants (prostitūcijas ierobežošanas noteikumu pārkāpšana) netiek ietverts projektā, jo šis pārkāpums tiek ietverts likumprojektā "Prostitūcijas ierobežošanas likums", kas izsludināts 2017. gada 7. septembra Valsts sekretāru sanāksmē (prot. Nr. 35 10. §, VSS-946).Kodeksa 167.1 pants (akustiskā trokšņa normatīvu un vides trokšņa robežlielumu pārkāpšana) netiek ietverts projektā, jo pārkāpumi par vides trokšņa robežlieluma pārkāpšanu tiks ietverti likumā "Par piesārņojumu". Savukārt pārkāpumi par sadzīves trokšņiem tiks ietverti projektā pēc tam, kad tiks pieņemti attiecīgi grozījumi kodeksā, proti, šobrīd Vides aizsardzības un reģionālās attīstības ministrija izstrādā iepriekš minētos kodeksa grozījumus.**3. Projekta IV nodaļa "Administratīvie sodi valsts valodas lietošanas jomā".**Projekta IV nodaļā ir ietverti astoņpadsmit panti valsts valodas lietošanas jomā, proti, projekta 10., 11., 12., 13., 14., 15., 16., 17., 18., 19., 20., 21., 22., 23., 24., 25., 26. un 27. pants.Izstrādājot projekta IV nodaļā ietverto regulējumu, ir izvērtēti visi praksē piemērojamie kodeksa panti valsts valodas lietošanas jomā, proti, kodeksa 201.26 pants (valsts valodas nelietošana profesionālo un amata pienākumu veikšanai nepieciešamajā apjomā), 201.27 pants (tulkojuma nenodrošināšana sēdēs un citās darba sanāksmēs), 201.28 pants (valsts valodas lietošanas nenodrošināšana lietvedībā; 201.29 pants (ārstniecības, veselības aprūpes, sabiedriskās drošības un citu sabiedrisku pakalpojumu sniegšanas līgumu neslēgšana valsts valodā vai tulkojuma valsts valodā nepievienošana svešvalodā noslēgtam līgumam), 201.30 pants (valsts valodā noformētu dokumentu nepieņemšana vai neizskatīšana), 201.31 pants (tulkojuma nenodrošināšana Latvijas teritorijā notiekošajos pasākumos), 201.32 pants (radio, televīzijas raidījumu un filmu nenodrošināšana ar tulkojumu valsts valodā), 201.33 pants (nosaukumu neveidošana un nelietošana valsts valodā), 201.34 pants (zīmogu, spiedogu un veidlapu tekstu neatveidošana valsts valodā vai atveidošana līdztekus valsts valodai arī svešvalodā), 201.35 pants (sabiedrībai paredzētās informācijas sniegšanas noteikumu neievērošana), 201.36 pants (necieņa pret valsts valodu), 201.37 pants (nepieciešamā valsts valodas prasmes līmeņa un pakāpes nenoteikšana), kā arī pants, par kurā minēto pārkāpumu sodu piemēro Valsts valodas centrs, proti, 41.1 pants (darba līguma noslēgšana ar darbinieku, kura valsts valodas zināšanu apjoms ir nepietiekams viņa profesionālo un amata pienākumu veikšanai un kurš nav uzrādījis normatīvajos aktos paredzētu dokumentu, kas apliecina valsts valodas zināšanas) un būtiskākās izmaiņas ir šādas:**1) paplašināta juridisko personu atbildība**. Izmantojot atsevišķu pantu sankcijās paredzēto atbildības diferencēšanas iespēju un no tās izrietošo soda apmēru, lielākajā daļā gadījumu līdz šim kā atbildīgās personas par administratīvā pārkāpuma izdarīšanu tika noteiktas fiziskas personas, piemēram, veikalu pārdevēji, vadītāji, nevisuzņēmums kā juridiska persona. Līdz ar to netika nodrošināts administratīvā soda mērķis – audzināt to personu, kura izdarījusi administratīvo pārkāpumu. Juridisko personu atbildība paredzēta projekta 10. pantā (nepieciešamā valsts valodas prasmes līmeņa un pakāpes nenoteikšana), 11. pantā (zīmogu, spiedogu un veidlapu tekstu neatveidošana valsts valodā vai atveidošana līdztekus valsts valodai arī svešvalodā), 12. pantā (informācijas nosūtīšana vai izsniegšana svešvalodā bez personas pieprasījuma), 13. pantā (sabiedrībai paredzētās informācijas sniegšanas noteikumu neievērošana), 14. pantā (latviešu literārās valodas normu neievērošana atklātā informācijā), 15. pantā (atkāpes no valsts valodā sniegtās informācijas formas un satura prasībām), 16. pantā (ar preču apriti saistītās informācijas nenodrošināšana valsts valodā), 19. pantā (valsts valodas lietošanas nenodrošināšana lietvedībā), 20. pantā (nosaukumu neveidošana un nelietošana valsts valodā), 21. pantā (ārstniecības, veselības aprūpes, sabiedriskās drošības un citu sabiedrisku pakalpojumu sniegšanas līgumu neslēgšana valsts valodā vai tulkojuma valsts valodā nepievienošana svešvalodā noslēgtam līgumam), 22. pantā (darba līguma noslēgšana ar darbinieku, neievērojot valsts valodas zināšanu apjomu), 23. pantā (tulkojuma nenodrošināšana sēdēs un citās darba sanāksmēs), 24. pantā (valsts valodā noformētu dokumentu nepieņemšana), 25. pantā (tulkojuma nenodrošināšana pasākumos) un 26. pantā (necieņa pret valsts valodu);**2) pārskatīti sodu apmēri.** Izdarot izmaiņas administratīvās atbildības subjektā un virknē pantu palielinot sodus juridiskām personām, tiks nodrošināts piemērojamā soda samērīgums starp izdarītā pārkāpuma raksturu un pārkāpuma subjektu – fizisku personu, kā arī starp izdarītā pārkāpuma raksturu un subjektu – juridisku personu. Vienlaikus palielināti sodi arī fiziskām personām ar preventīvu mērķi – neizdarīt administratīvos pārkāpumus. Sodi veidojas no līdz šim attiecīgajā kodeksa pantā paredzētā minimālā soda fiziskai vai juridiskai personai, bet palielināts maksimālais sods konkrētajā kodeksa pantā, ņemot vērā kaitējuma nozīmīgumu. Līdz šim sodi par valsts valodas lietošanu bija nesamērīgi mazi, personām bija vieglāk sodu samaksāt nekā neizdarīt pārkāpumu. Sodi palielināti visos pantos, izņemot projekta 17. pantā (valsts valodas nelietošana profesionālo un amata pienākumu veikšanai nepieciešamajā apjomā).Pārskatīti arī kodeksa panti, kuros nebija noteikta minimālā soda sankcija par pārkāpumu, proti, projekta 13. pantā (sabiedrībai paredzētās informācijas sniegšanas noteikumu neievērošana) ir noteikts minimālais sods – septiņas naudas vienības, projekta 16. pantā (ar preču apriti saistītās informācijas nenodrošināšana valsts valodā) ir noteikts minimālais sods – septiņas naudas vienības, kā arī projekta 26. pantā (necieņa pret valsts valodu) ir noteikts minimālais sods fiziskām personām – septiņas naudas vienības, bet juridiskām personām – simt četrdesmit naudas vienības;**3) grozīti pantu nosaukumi.** Izvērtēti pantu nosaukumi, lai tie būtu lakoniski, proti, projekta 22. panta nosaukums – "Darba līguma noslēgšana ar darbinieku, neievērojot valsts valodas zināšanu apjomu", projekta 25. panta nosaukums – "Tulkojuma nenodrošināšana pasākumos" un 27. panta nosaukums – "Publiski demonstrējamu filmu nenodrošināšana ar tulkojumu valsts valodā",**4) pārstrukturēts pants ar septiņām daļām**. Kodeksa 201.35 pantā (sabiedrībai paredzētās informācijas sniegšanas noteikumu neievērošana) ir septiņas daļas, kurās ir regulējums par sabiedrības informēšanu dažādās jomās. Šis kodeksa pants ir pārstrukturēts, un līdz ar to izveidoti četri jauni panti, kā arī tiem ir jauni nosaukumi, proti, projekta 13. pants (sabiedrībai paredzētās informācijas sniegšanas noteikumu neievērošana), projekta 14. pants (latviešu literārās valodas normu neievērošana atklātā informācijā), projekta 15. pants (atkāpes no valsts valodā sniegtās informācijas formas un satura prasībām) un projekta 16. pants (ar preču apriti saistītās informācijas nenodrošināšana valsts valodā);**5) precizētas atsevišķu pantu dispozīcijas**. Ņemot vērā Valsts valodas likuma 2. panta otrajā daļā un 6. panta otrajā daļā noteikto principu, ka privāto iestāžu, uzņēmumu darbiniekiem valsts valoda jālieto, ja to darbība skar likumīgas sabiedriskās intereses, projekta 10. pantā (nepieciešamā valsts valodas prasmes līmeņa un pakāpes nenoteikšana) precizēta dispozīcija, proti, ir izslēgti šobrīd spēkā esošajā kodeksa 201.37 panta dispozīcijā vārdi "kam ir tieša saskare ar patērētājiem vai darba pienākumos ietilpst valsts noteiktās lietvedības kārtošana", un dispozīcija ir papildināta ar vārdiem "ja to paredz normatīvais akts". Šādas izmaiņas nepieciešamas, jo kodeksa 201.37 panta dispozīcijā bija ietverta tikai viena no septiņām likumīgām sabiedriskām interesēm – patērētāju tiesības, kā arī darbība – lietvedības kārtošana, kura nav izdalāma kā likumīga sabiedriskā interese. Kodeksa 201.35 panta otrajā daļā (projekta 14. pants (latviešu literārās valodas normu neievērošana atklātā informācijā)) dispozīcijā vārdi "valsts valodas normas" aizstāti ar vārdiem "latviešu literārās valodas normas". Latviešu literārās valodas normas ir visai latviešu valodai kopīgas, apzināti izkoptas un noteiktā periodā par paraugu atzītas un rakstītos avotos (gramatikā, vārdnīcās) fiksētas valodas likumības. Tādēļ turpmāk šajā pantā lietojams attiecīgais valodniecības termins "latviešu literārā valoda", nevis politiskais termins "valsts valoda".Kodeksa 201.35 panta trešās daļas dispozīcija (projekta 16. panta (ar preču apriti saistītās informācijas nenodrošināšana valsts valodā) pirmās daļas dispozīcija) papildināta ar vārdiem "vai par formas vai satura ziņā mazākas vai šaurākas informācijas sniegšanu valsts valodā līdztekus svešvalodai", jo Valsts valodas likuma 21. panta otrajā daļā ir noteiktas šādas prasības, bet atbildība par to neievērošanu nav paredzēta. Kodeksa 201.35 panta trešās daļas dispozīcijā (projekta 16. panta (ar preču apriti saistītās informācijas nenodrošināšana valsts valodā) pirmās daļas dispozīcija) 16. panta pirmās daļas dispozīcijā) svītroti vārdi "cenu rādītājos", jo Valsts valodas likuma 21. panta otrās daļa neparedz šādas prasības. Kodeksa 41.1 panta pirmās daļas dispozīcijā (projekta 22. panta (darba līguma noslēgšana ar darbinieku, neievērojot valsts valodas zināšanu apjomu) dispozīcijā) svītroti vārdi "kurš nav uzrādījis Latvijas Republikas normatīvajos aktos paredzētu dokumentu, kas apliecina valsts valodas zināšanas", jo nav iespējams pierādīt uzrādīšanas faktu, kā arī darba devējam nevienā normatīvajā aktā nav noteikts pienākums pieprasīt šādu dokumentu. Kodeksa 201.32 panta pirmās daļas dispozīcijā (projekta 27. pantā (publiski demonstrējamu filmu nenodrošināšana ar tulkojumu valsts valodā) svītrots vārds "kinofilmas", vārds "videofilmas" aizstāts ar vārdu "filmu", lai vienādotu terminoloģiju ar citos normatīvajos aktos lietoto terminoloģiju;**6) precizēti atbildīgie subjekti.** Atsevišķos pantos precizēti atbildīgie subjekti. Kodeksa 201.28 panta pirmās daļas sankcijā (projekta 19. panta (valsts valodas lietošanas nenodrošināšana lietvedībā) sankcijā) fiziskās personas atbildība mainīta uz juridiskās personas atbildību, jo tā ir juridiskas personas kopēja atbildība, proti, par lietvedības kārtošanu atbildīga ir tikai juridiska persona. Kodeksa 201.27 panta pirmās daļas sankcijā (projekta 23. panta (tulkojuma nenodrošināšana sēdēs un citās darba sanāksmēs) sankcijā) svītroti vārdi "sanāksmju rīkotājiem", bet kodeksa 201.31 panta pirmās daļas sankcijā (projekta 25. panta (tulkojuma nenodrošināšana pasākumos) sankcijā) svītroti vārdi "pasākuma rīkotājiem", jo subjekts abos pantos ir fiziska vai juridiska persona, kura nav jāpaskaidro sīkāk. Kodeksa 201.32 panta pirmās daļas sankcija (projekta 27. panta (publiski demonstrējamu filmu nenodrošināšana ar tulkojumu valsts valodā) sankcija) papildināta ar fiziskas personas atbildību. Šāds subjekts ietverts, jo atsevišķos gadījumos fiziskas personas nodarbojas ar publisku filmu demonstrēšanu;**7) iekļauts jauns pants par informācijas nosūtīšanu vai izsniegšanu svešvalodā bez personas pieprasījuma.** Projekta 12. pants (informācijas nosūtīšana vai izsniegšana svešvalodā bez personas pieprasījuma) paredz, ka par prospektu, biļetenu, katalogu un citu materiālu nosūtīšanu vai izsniegšanu fiziskām vai juridiskām personām līdztekus valsts valodai arī svešvalodā bez šo personu pieprasījuma –piemēro brīdinājumu vai naudas sodu materiālu izgatavošanas iniciatoriem vai pasūtītājiem – fiziskajām personām līdz divdesmit astoņām naudas soda vienībām, bet juridiskajām personām – no divdesmit astoņām līdz četrsimt divdesmit naudas soda vienībām. Šobrīd kodeksa 201.35 panta septītajā daļā ir paredzēta administratīvā atbildība par uzrakstu, izkārtņu, bukletu un citu sabiedrības informēšanai paredzētu ziņojumu sniegšanu sabiedrībai pieejamās vietās līdztekus valsts valodai arī svešvalodā, ja normatīvie akti paredz šīs informācijas sniegšanu tikai valsts valodā. Savukārt kodekss neparedz sankcijas par informāciju, kas līdztekus valsts valodai izdota arī svešvalodā un tiek izsūtīta vai izsniegta fiziskām vai juridiskām personām bez to pieprasījuma. Kodeksa 201.35 panta septītās daļas dispozīcija paredz atbildību par ziņojumu sniegšanu sabiedrībai pieejamās vietās, bet privātpersonas pastkastīti nevar uzskatīt par sabiedrībai brīvi pieejamu vietu. Šobrīd zināmi vairāki precedenti, kad tiek pārkāptas Valsts valodas likuma 21. panta piektās daļas un Ministru kabineta 2005. gada 15. februāra noteikumu Nr. 130 "Noteikumi par valodu lietošanu informācijā" normas (šo noteikumu 3. punkts paredz, ka valsts un pašvaldības iestādes publisko informāciju svešvalodā var sniegt arī prospektos, biļetenos, katalogos un citos materiālos (piemēram, brošūrās, bukletos, vienlapēs), kuri atspoguļo iestāžu, uzņēmumu (uzņēmējsabiedrību), organizāciju un pašnodarbināto personu darbību un kurus nosūta vai izsniedz fiziskajām vai juridiskajām personām pēc to pieprasījuma; statistiskās, socioloģiskās un medicīniskās aptaujās; pēc personas lūguma – informējot personu mutiski un rakstiski). Piemēram, Rēzeknes pilsētas dome, Daugavpils pilsētas dome, kā arī citas pašvaldības izdod un izsūta pašvaldības avīzi gan valsts valodā, gan krievu valodā, tērējot ievērojamus pašvaldības budžeta līdzekļus. Līdz ar to pašvaldības amatpersonas pārkāpj valsts valodas aizsardzības tiesību normas, bet netiek sauktas pie atbildības, jo normatīvie akti neparedz sankcijas par šāda veida pārkāpumiem. Papildinot projektu ar šo pantu, tiek noteikta atbildība fiziskām un juridiskām personām, Valsts valodas likuma 21. panta subjektiem, kuras iniciē vai pasūta prospektu, biļetenu, katalogu un citu materiālu izgatavošanu, lai pēc tam tos izplatītu bez personas pieprasījuma vai piekrišanas. Tas izslēdz gadījumus, kad atbildība par minēto materiālu nosūtīšanu vai izsniegšanu tiktu paredzēta citām personām, kas nav materiālu iniciatori vai pasūtītāji, bet veic materiālu tehnisku nosūtīšanu vai izsniegšanu, piemēram, pasta darbiniekiem vai citām personām. Tātad panta sankcijā noteikts speciālais subjekts – materiālu izgatavošanas iniciatori vai pasūtītāji, lai noteiktu patieso atbildīgo par pārkāpuma izdarīšanu. Arī subjekts – juridiskās personas izdalītas tādēļ, lai nebūtu šķēršļu atbildīgā noteikšanai gadījumos, kad lēmums par materiālu izgatavošanu pieņemts vai pasūtījums veikts koleģiāli, piemēram, uzņēmuma valdes sēdē balsojot u.tml.Administratīvo pārkāpumu procesu par šā likuma 10., 11., 12., 13., 14., 15., 16., 17., 19., 20., 21., 22., 23., 24., 25., 26. un 27. pantā minēto pārkāpumu veiks Valsts valodas centrs (projekta 30. panta pirmā daļa).Projekta 18. pantā ir ietverts kodeksa 175.8 pants (uzdošanās par citu personu, kārtojot zināšanu pārbaudes). Šis pants paredz administratīvo atbildību par uzdošanos par citu personu, kārtojot valsts valodas prasmes pārbaudi, lai iegūtu šai personai valsts valodas prasmes apliecību, kā arī par uzdošanos par citu personu, kārtojot latviešu valodas prasmes vai citu likumā noteikto zināšanu pārbaudi, lai radītu šai personai iespēju iegūt Latvijas pilsonību naturalizācijas kārtībā. Līdz ar to šie pārkāpumi ir ietverti projekta IV nodaļā, kur paredzēti administratīvie sodi par pārkāpumiem valsts valodas lietošanas jomā. Projekta 18. pantā ietvertie pārkāpumi un sodi ir saglabāti tādi paši kā kodeksa 175.8 pantā.Administratīvo pārkāpumu procesu par šā likuma 16. un 18. pantā minēto pārkāpumu veic Valsts policija (projekta 30. panta otrā daļa).Ar projektu tiks atrisinātas visas problēmas, kas saistītas ar administratīvo pārkāpumu pārvaldes, sabiedriskās kārtības un valsts valodas lietošanas jomā un sodu par tiem, kā arī institūciju, kuras piemēros sodus par šiem pārkāpumiem, kompetences noteikšanu. |
| 3. | Projekta izstrādē iesaistītās institūcijas un publiskas personas kapitālsabiedrības | Izskatot projektu Tieslietu ministrijas izveidotās pastāvīgās kodeksa darba grupas sēdēs, tika aicināti piedalīties iestāžu, kuras piemēros administratīvos sodus par projektā paredzētajiem pārkāpumiem pārstāvji. Tieslietu ministrijas izveidotās pastāvīgās kodeksa darba grupas sēdēs piedalījās Nacionālo bruņoto spēku Jūras spēku Krasta apsardzes dienesta, valsts akciju sabiedrības "Latvijas Jūras administrācija", pašvaldības policijas, Patērētāju tiesību aizsardzības centra, Pārtikas un veterinārais dienesta, valsts aģentūras "Civilās aviācijas aģentūra", Valsts dzelzceļa administrācijas, Valsts dzelzceļa tehniskā inspekcijas, Valsts ieņēmumu dienesta, Valsts policijas, Valsts ugunsdzēsības un glābšanas dienesta, Valsts valodas centra un Veselības inspekcijas pārstāvji. |
| 4. | Cita informācija | Projekts ir izskatīts Tieslietu ministrijas izveidotās pastāvīgās kodeksa darba grupas sēdēs (proti, 2018. gada 12. un 26. aprīlī, kā arī 17. maijā). |
|   |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Personas, kurām piemēros projektā paredzētos administratīvos sodus, un iestādes, kuras piemēros projektā paredzētos sodus (proti, Korupcijas novēršanas un apkarošanas birojs, Militārā policija, Nacionālā elektronisko plašsaziņas līdzekļu padome, Nacionālo bruņoto spēku Jūras spēku Krasta apsardzes dienests, pašvaldības administratīvā komisija, pašvaldības būvvalde, pašvaldības policija, Patērētāju tiesību aizsardzības centrs, Pārtikas un veterinārais dienests, Transporta nelaimes gadījumu un incidentu izmeklēšanas birojs, valsts aģentūra "Civilās aviācijas aģentūra", Valsts darba inspekcija, Valsts dzelzceļa administrācija, Valsts ieņēmumu dienests, Valsts dzelzceļa tehniskā inspekcija, Valsts kontrole, Valsts policija, Valsts robežsardze, Valsts ugunsdzēsības un glābšanas dienests, Valsts valodas centrs, Veselības inspekcija vai Vides aizsardzības un reģionālās attīstības ministrija). |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Atbilstoši Iekšlietu ministrijas Informācijas centra sniegtajai informācijai dati par piemērotās administratīvās atbildības par šobrīd spēkā esošajā kodeksa 41.1, 109., 110.4, 110.5, 113., 114.4, 116.3, 116.4, 159.9, 146.5, 167., 167.1, 167.2, 174.4, 174.5, 175., 175.1, 175.2, 175.4, 175.8, 175.9, 175.10, 178., 179.3, 201.26, 201.27, 201.28, 201.29, 201.30, 201.31, 201.32, 201.33, 201.34, 201.35, 201.36, 201.37, 202., 202.1 un 204. pantā paredzēto pārkāpumu pēdējos trijos gados ir šādi:

|  |  |
| --- | --- |
| Kodeksa pants | Gadījumu skaits, ka piemērota administratīvā atbildība |
|  | 2016. | 2017. | 2018.(uz 20.06.2018.) |
| 41.1 | 2 | 3 | 2 |
| 109. | 1104 | 1064 | 394 |
| 110.4 | 0 | 0 | 0 |
| 110.5 | 0 | 0 | 0 |
| 113. | 0 | 0 | 0 |
| 114.4 | 0 | 0 | 0 |
| 116.3 | 0 | 0 | 0 |
| 116.4 | 0 | 0 | 0 |
| 159.9 | 7357 | 3717 | 2498 |
| 146.5 | 0 | 0 | 0 |
| 167. | 4061 | 4176 | 1786 |
| 167.1 | 12 | 8 | 2 |
| 167.2 | 879 | 881 | 382 |
| 174.4 | 181 | 48 | 8 |
| 174.5 | 0 | 0 | 0 |
| 175. | 751 | 695 | 163 |
| 175.1 | 23 | 13 | 2 |
| 175.2 | 827 | 721 | 202 |
| 175.4 | 0 | 0 | 0 |
| 175.8 | 1 | 0 | 0 |
| 175.9 | 52 | 24 | 5 |
| 175.10 | 7 | 0 | 1 |
| 178 | 72 | 104 | 18 |
| 179.3 | 5 | 7 | 4 |
| 201.26 | 286 | 270 | 171 |
| 201.27 | 0 | 3 | 0 |
| 201.28 | 1 | 1 | 0 |
| 201.29 | 0 | 0 | 0 |
| 201.30 | 0 | 0 | 0 |
| 201.31 | 0 | 8 | 1 |
| 201.32 | 2 | 2 | 1 |
| 201.33 | 0 | 0 | 0 |
| 201.34 | 0 | 0 | 0 |
| 201.35 | 82 | 106 | 36 |
| 201.36 | 0 | 1 | 0 |
| 201.37 | 0 | 1 | 0 |
| 202. | 293 | 331 | 130 |
| 202.1 | 3 | 3 | 2 |

 |
|  |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Par nozaru administratīvo pārkāpumu kodifikāciju sabiedrība ir informēta, izdodot Ministru kabineta 2013. gada 4. februāra rīkojumu Nr. 38 "Par Administratīvo sodu sistēmas attīstības koncepciju", pieņemot zināšanai informatīvo ziņojumu un kodifikācijas ieviešanas ziņojumu, kā arī virzot Ministru kabinetā un Saeimā likumprojektu "Administratīvās atbildības likums" (Saeimas reģistrācijas Nr. 16/Lp12).2018. gada 3. jūlijā projekts ir publicēts Tieslietu ministrijas mājaslapā internetā sadaļā "Sabiedrības līdzdalība", tādējādi dodot iespēju sabiedrībai līdzdarboties tiesību akta izstrādes procesā. |
| 2. | Sabiedrības līdzdalība projekta izstrādē | Ievērojot Ministru kabineta 2009. gada 25. augusta noteikumos Nr. 970 "Sabiedrības līdzdalības kārtība attīstības plānošanas procesā" noteikto kārtību, sabiedrības pārstāvji viedokļus par noteikumu projektu varēja izteikt līdz 2018. gada 17. jūlijam. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Korupcijas novēršanas un apkarošanas birojs, Militārā policija, Nacionālā elektronisko plašsaziņas līdzekļu padome, Nacionālo bruņoto spēku Jūras spēku Krasta apsardzes dienests, pašvaldības administratīvā komisija, pašvaldības būvvalde, pašvaldības policija, Patērētāju tiesību aizsardzības centrs, Pārtikas un veterinārais dienests, Transporta nelaimes gadījumu un incidentu izmeklēšanas birojs, valsts aģentūra "Civilās aviācijas aģentūra", Valsts darba inspekcija, Valsts dzelzceļa administrācija, Valsts ieņēmumu dienests, Valsts dzelzceļa tehniskā inspekcija, Valsts kontrole, Valsts policija, Valsts robežsardze, Valsts ugunsdzēsības un glābšanas dienests, Valsts valodas centrs, Veselības inspekcija un Vides aizsardzības un reģionālās attīstības ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Iesniedzējs:

Tieslietu ministrijas valsts sekretārs Raivis Kronbergs

Māliņa 67036910

Ilze.Malina@tm.gov.lv

Pāvulēna 6733 4269

Sarmite.Pavulena@vvc.gov.lv